**Kolmen kappaleen probleema** (kiinankielinen alkuteos: 三体, *sān tǐ*) on Liu Cixinin kirjoittama tieteiskirja, joka on julkaistu vuonna 2007. Kirja sai Hugo-palkinnon vuonna 2015. Kirjasta on suunnitteilla myös tv-sarja sekä elokuva, jonka ohjaajana on Zhang Fanfan.

Vastaanotto ja arvostelut
-------------------------

Kirja ilmestyi ensimmäiseksi jatkokertomuksena lehdissä vuonna 2006. Kirjana se julkaistiin 2008. Kirja on voittanut useita palkintoja. Merkittävin palkinto on Ken Liun 2014 tekemä englanninnos, joka voitti Hugo-palkinnon vuonna 2015. Se on voittanut myös Kurd Laßwitz -palkinnon, ollut toisella sijalla Locus-palkintoäänestyksessä ja oli Nebula-palkintoehdokas vuonna 2015.

Kirja on julkaistu suomeksi vuonna 2018. Rauno Sainio on suomentanut kirjan suoraan kiinankielestä. Kirja oli Tähtivaeltaja-palkintoehdokas vuonna 2019.

Teemat
------

Kirja on kovaa tieteiskirjallisuutta ja kirjan teemat pyörivät fyysikoiden ja tieteen ympärillä. Kirjan nimi perustuu fysiikassa tunnettuun kolmen kappaleen probleemaan.

Kirja yhdistää Kiinan lähihistoriaa ja kulttuurivallankumouksesta ponnistavia motivaatioita. Ne yhdistyvät nykyhetkeen ja tutkijoiden itsemurhia aiheuttavaan mysteeriin.

Kirja pohtii ihmiskunnan oikeutta olemassaoloonsa.

Kirjan henkilöt
---------------

**Ye Wenjie**, kirjan päähenkilö, on fyysikko. Hänen fysiikan professorina toiminut isänsä sai surmansa Maon kulttuurivallankumouksessa. Ye Wenjie joutuu 60-luvulla pakkotyöhön Sisä-Mongoliaan. Karkotuksen seurauksena hän kiinnostuu fysiikasta.

**Wang Miao** kehittelee 2000-luvulla nanomateriaaleja ja joutuu mukaan vastoin tahtoaan osaksi suurempaa ongelmaa, ellei lopeta tutkimuksiaan.

Juonikuvaus
-----------

**Varoitus:  Seuraava kirjoitus paljastaa yksityiskohtia juonesta.**
Kirja alkaa kiinan kulttuurivallankumouksesta vuonna 1967. Ye Wenjien, kirjan päähenkilön, fysiikan professorina toiminut isänsä surmataan Maon kulttuurivallankumouksessa taantumuksellisena intellektuellina. Ye Wenjie komennetaan pakkotyöhön Sisä-Mongoliaan. Pakkotyön aikana hän kiinnostuu fysiikasta.

2000-luku. Wang Miao kehittelee nanomateriaaleja ja joutuu mukaan vastoin tahtoaan osaksi itseään suurempaa kuviota. Hänen verkkokalvoillensa piirtyy lähtölaskennan kello. Kello on uhkaus - hänen on lopetettava tutkimuksensa, tai joutuu ongelmiin.

Huippututkijoiden itsemurhia tutkivat Pekingin poliisit ottavat yhteyttä Wangiin ja pyytävät häntä soluttautumaan salamyhkäiseen tiedejärjestöön, joka yhdistetään tutkijoiden itsemurhiin. Järjestön toimintaan liittyy erikoinen tietokonepeli, jossa pohditaan omituisen maailman arvoituksia. Pelissä pelaajat ovat omituisen maailman armoilla. Pelaajan tehtävä on ratkaista kolmen kappaleen probleema ratkaisemalla taivaankappaleiden liikeradat. Peli kätkee ratkaisun kaikkeen – jopa ihmiskuntaa mahdollisesti uhkaavaan sukupuuttoon.

Sovituksia
----------

* elokuva: 32 miljoonan dollarin budjetilla tehty kiinalainen elokuva kuvattiin 2015 mutta ei koskaan julkaistu.
* tv-sarja: Netflixin tuottama tv-sarja, jonka tekijöinä on Game of Thronesin tekijöitä
* tv-sarja (Tencent)
* animaatiosarja (Bilibili)

Lähteet
-------

1. ↑  The Three-Body Problem Worlds Without End. Viitattu 17.3.2017.
2. 1 2  2015 Hugo Awards *thehugoawards.org*. Viitattu 17.3.2017.
3. 1 2 3 4 5  Cixin Liu: Kolmen kappaleen probleema (Muistoja planeetta Maasta, #1) *risingshadow.fi*. Viitattu 23.11.2020.
4. ↑  Cixin Liu science fiction awards database. Viitattu 23.10.2017.
5. 1 2 3 4 5 6 7 8 9  Kolmen kappaleen probleema (Liu Cixin) *Kirjavinkit*.  23.10.2018. Viitattu 23.11.2020.
6. ↑  Cast lands on Three Body Problem *web.archive.org*.  10.6.2015.  Arkistoitu 10.6.2015. Viitattu 23.1.2023.
7. ↑  Premiere of Film based on Acclaimed Sci-fi Novel 'The Three-Body Problem' Pushed Back until 2017－News－EntGroup.cn *english.entgroup.cn*.  Arkistoitu 17.4.2019. Viitattu 23.1.2023.
8. ↑  Rick Porter, Rick Porter: ‘Game of Thrones’ Creators Tackle ‘The Three-Body Problem’ for Netflix *The Hollywood Reporter*.  1.9.2020. Viitattu 23.1.2023. (englanniksi)
9. ↑  Pandaily: Chinese TV Series Based on "The Three Body Problem" to Premiere Sunday *Pandaily*.  13.1.2023. Viitattu 23.1.2023. (englanniksi)
10. ↑  BILIBILI: Bilibili-Produced The Three-Body Problem Animated Series Will Debut on December 3rd, 2022 *www.prnewswire.com*. Viitattu 23.1.2023. (englanniksi)

Aiheesta muualla
----------------

* *The Three-Body Problem: I* Internet Movie Databasessa. (englanniksi)
* Goodreads (englanniksi)